ธปท.ช่วยน้ำท่วมจี้สถาบันการเงินผ่อนผันชาระหนี้
ธปท.ขอความร่วมมือสถาบันการเงินผ่อนชำระหนี้ จ่ายบัตรเครดิตต่ำกว่า 10% ช่วย ลูกหนี้น้ำท่วมถึงเดือน ธ.ค.ปีนี้
5 ส.ค. 2560

ธปท.ขอความร่วมมือสถาบันการเงินผ่อนชำระหนี้ จ่ายบัตรเครดิตต่ำกว่า 10% ช่วย ลูกหนี้น้ำท่วมถึงเดือน ธ.ค.ปีนี้นายสมบูรณ์ จิตเป็นธม ผู้ช่วยผู้ว่าการสายนโยบายสถาบันการเงิน ธนาคารแห่งประเทศไทย (ธปท.) เปิดเผยว่า ธปท.ได้ขอความ ร่วมมือให้สถาบันการเงินหรือธนาคารพาณิชย์ สถาบันการเงินเฉพาะกิจหรือธนาคารรัฐ ผู้ประกอบธุรกิจ สินเชื่อบัตรเครดิต สินเชื่อส่วนบุคคล และสินเชื่อรายย่อยเพื่อการประกอบอาชีพ (นาโนไฟแนนซ์) ที่อยู่ภายใต้การกำกับของ ธปท.ให้พิจารณาให้ความช่วยเหลือลูกหนี้ที่ได้รับผล กระทบจากภัยพิบัติน้ำท่วม ทั้งทางตรงและทางอ้อม เพื่อให้ลูกหนี้ประกอบกิจการต่อไปได้นอกจากนี้ ในส่วนของบัตรเครดิตและสินเชื่อส่วนบุคคลผู้ประกอบ ธุรกิจสามารถให้วงเงินชั่วคราว กรณีฉุกเฉินได้ ให้ผ่อนชำระหนี้ได้ตามความสามารถของลูกหนี้ และให้บัตรเครดิตปรับลดอัตราการผ่อนชำระหนี้ดิตขั้นต่ำได้ตามความเหมาะสม หรือชำระต่ำกว่า 10% ของยอดหนี้ตามเกณฑ์ปกติได้ถึง 31 ธ.ค. 2660ด้าน นายออมสิน ชีวะพฤกษ์ รมต.ประจำสำนักนายกรัฐมนตรี กล่าวว่า การจัดรายการรับมอบเงินบริจาค เพื่อช่วยเหลือผู้ประสบอุทกภัย พล.อ.ประยุทธ์ จันทร์โอชา นายกรัฐมนตรี ได้มอบเงินขวัญถุงส่วนตัว 1 แสนบาท เพื่อสมทบทุนกองทุนช่วยเหลือผู้ประสบอุทกภัย ส่วนประชาชนที่มาบริจาคไม่ทันในวันนี้สามารถบริจาคต่อเนื่องและหักภาษีตามหลักเกณฑ์ของกระทรวงการคลังได้จนถึงเดือน ก.ย.นี้ทั้งนี้ ในส่วนของกองทุนที่รับบริจาค คาดว่าจะได้ประมาณ 300-500 ล้านบาท ถือว่าไม่มากเพราะต้องฟื้นฟูมากกว่า 1.5 หมื่นล้านบาท